שאתראנג'

שטרנג' או צ'אטראנג בשמו הפרסי המקורי (שמו התחלף כאשר הוא הגיע לעולם הערבי), הוא משחק פרסי עתיק שהוא וריאציה של צ'טורנגה ועליו מבוסס המשחק הידוע "שחמט". כמו בשחמט, גם בו המטרה היא לגרום למלך להיות במצב בו הוא בסכנת שבייה ואינו יכול לצאת ממצב זה (מט).

החוקים זהים לגמרי לחוקי השחמט, למעט כמה הבדלים:

אין לרגליים את האפשרות לנוע שני צעדים בתור הראשון או לבצע "הכאה דרך הילוכו", וכאשר הם מגיעים לשורה האחרונה הם מוכתרים למלכה (ראו למטה).
לרץ קוראים פֿיל (בעל אותה משמעות כמו בעברית ובערבית), ותנועתו שונה: הוא זז שתי משבצות באלכסון ומדלג מעל הכלי שנמצא בינו לבין היעד שלו תוך כדי כך.
למלכה קוראים פֶרְז (מהמילה הפרסית "פארזין", שר), וביכולתה לזוז רק צעד אחד באלכסון.
אין הצרחה בשאתראנג'.
גרימת מצב בו היריב אינו יכול לעשות מהלך חוקי בתורו (פט) הוא הפסד לשחקן זה.
אם לשחקן נשאר רק המלך על הלוח ואין ביכולתו לשבות את הכלי האחרון של יריבו (למעט המלך) בלי להיכנס למצב של איום, השחקן מפסיד. אם הוא יכול לשבות את הכלי האחרון של היריב, זהו תיקו.

ערכים שבהם תבנית בריטניקה אינה מתאימה
וריאציות שחמט
משחקי לוח